Camera Deputatilor a adoptat, astazi, cu 168 de voturi "pentru", 111 voturi "impotriva" si 14 abtineri, Legea privind cainii comunitari. Actul normativ prevede ca maidanezii sa poata fi eutanasiati daca in 30 de zile de la capturare nu sunt revendicati de stapani sau nu sunt adoptati. Decizia privind eutanasia este luata insa de consiliile locale, dupa consultarea cetatenilor prin referendumuri locale, sondaje de opinie sau simple adunari de cartier.

Citeste si: Reactii dupa adoptarea legii care permite eutanasierea cainilor: Vadim Tudor: "Ne rugam la Dumnezeu sa-i ia gatul lui Basescu"

Camera Deputatilor este forul decizional in privinta acestui act normativ.



Camera Deputatilor adoptase pe 17 octombrie legea pe articole, insa votul final a fost amanat de mai multe ori, inclusiv saptamana trecuta, din cauza dezbaterilor tensionate asupra proiectului.

Opozitia a acuzat Puterea ca sprijina o lege ce va da voie primarilor sa eutanasieze in masa cainii fara stapan si care permite sub acoperamant legal tratamente brutale pentru animale. In plus, deputatii PSD si PNL au sustinut ca legea este doar in beneficiul unor primari care vor sa se imbogateasca, prin intermediul firmelor de partid, de pe urma ecarisajului cainilor comunitari. O alta problema invocata de opozitie este ca legea nu incurajeaza solutiile unitare, iar localitatile in care cainii raman pe strazi vor deveni sursa de migratie catre localitatile unde animalele au fost ridicate.

In replica, deputatii puterii au sustinut ca legea permite fiecarei primarii sa decida, in urma consultarii cetatenilor, ce solutie adopta, fie construirea de adaposturi, sterilizarea, fie eutanasierea. Puterea a mai invocat in sprijinul legii incidentele din ce in ce mai dese in care animalele infuriate care au provocat rani grave sau chiar decesul unor persoane. Pe de alta parte, nici in interiorul arcului guvernamental nu a existat un consens in legatura cu acest subiect, mai multi pedelisti manifestandu-si dezacordul fata de acest proiect. In Capitala, PDL Bucuresti a instalat corturi in care ii indeamna pe cetateni sa semneze pentru rezolvarea problemei cainilor fara stapan. ONG-urile care protejeaza animalele sustin ca PDL induce oamenii in eroare punandu-i sa semneze pentru eutanasiere fara a le spune acest lucru.

Legea a fost vehement contestata de organizatiile pentru apararea drepturilor animalelor, atat din Romania, cat si din strainatate, dar si de mai multi europarlamentari, in special cei ai PSD.

Ce prevede Legea

Proiectul privind gestionarea cainilor fara stapan, adoptat astazi de deputati, prevede ca eutanasierea cainilor fara stapan se va putea realiza dupa ce autoritatile locale vor consulta populatia prin sondaje de opinie, referendumuri sau adunari de cartier si ca toti cainii vor fi "cipati".



Potrivit prevederilor adoptate de deputati, consiliile locale vor avea obligatia de a infiinta, in functie de necesitati, in termen de 60 de zile de la data intrarii in vigoare a acestei legi, servicii specializate pentru gestionarea cainilor fara stapan si vor trebui sa amenajeze si sa suplimenteze din fonduri proprii in functie de necesitati adaposturile publice pentru caini.



Cainii vor fi tinuti in adaposturile infiintate de consilii timp de 30 de zile, cu exceptia celor revendicati de proprietari.



In situatia in care dupa expirarea termenului de cazare cainii nu au fost revendicati sau adoptati, acestia pot fi pastrati in adaposturi, returnati in teritoriu, eutanasiati sau se poate gasi o solutie combinata, conform hotararii consiliilor locale, respectiv ale CGMB, dupa consultarea populatiei din raza unitatii administrativ-teritoriale respective, se precizeza in proiect.



Proprietarul va suporta contravaloarea cheltuielilor de intretinere in cuantumul stabilit prin hotarare de consiliul local.



In cazul cainilor nerevendicati, se prevede posibilitatea adoptarii acestora in termen de sapte zile de catre persoane fizice, juridice sau de centrele de adoptie infiintate de organizatiile si fundatiile pentru protectia animalelor.



Adoptarea cainilor din adaposturi trebuie sa se faca in anumite conditii, cum ar fi prezentarea dovezii spatiului cu conditii corespunzatoare de crestere si adapostire, a resurselor materiale necesare pentru intretinere, a acordului asociatiei de proprietari sau vecinilor in cazul adoptarii a mai mult de doi caini, precum si achitarea unei taxe stabilita de consiliul local, inregistrarea imediat dupa adoptie a cainelui in Registrul de evidenta a cainilor cu stapan.



Proprietarii vor avea obligatia identificarii cainilor prin microcipare sau alt mijloc.



Cainii cu varsta de pana la cinci luni vor ramane in adaposturi pana la revendicare sau adoptie, dar nu mai tarziu de implinirea varstei de 12 luni.



Proiectul de lege mai prevede ca, dupa examinarea de catre medicul veterinar, cainii fara stapan grav bolnavi, incurabili, irecuperabili sau agresivi si carora nu le pot fi identificati apartinatorii se eutanasiaza in termen de trei zile lucratoare.



Revendicarea, adoptarea si returnarea cainilor in teritoriu se vor putea face numai dupa ce acestia au fost consultati de medicul veterinar de libera practica, deparazitati, vaccinati antirabic, sterilizati si identificati prin microcipare sau alt mijloc de identificare stabilit de Autoritatea Nationala Sanitara, Veterinara si pentru Siguranta Alimentelor.